Document ID: 32007D0432

KOMMISSIONENS BESLUTNING
af 18. juni 2007
om forlængelse af gyldigheden af beslutning 2002/499/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Republikken Korea
(meddelt under nummer K(2007) 2495)
(2007/432/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
ud fra følgende betragtninger:
(1)
Ved Kommissionens beslutning 2002/499/EF af 26. juni 2002 om bemyndigelse til at undtage naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Republikken Korea fra visse bestemmelser i Rådets direktiv 2000/29/EF (2) bemyndiges medlemsstaterne til i begrænsede perioder og på særlige betingelser at tillade undtagelser fra visse bestemmelser i direktiv 2000/29/EF for planter af Chamaecyparis Spach, Juniperus L. og Pinus L. med oprindelse i Republikken Korea.
(2)
Da de forhold, der gør bemyndigelsen berettiget, ikke har ændret sig, og der ikke foreligger nye oplysninger, som giver anledning til at revidere de særlige betingelser, bør bemyndigelsen forlænges.
(3)
Beslutning 2002/499/EF bør derfor ændres i overensstemmelse hermed.
(4)
Foranstaltningerne i denne beslutning er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
I beslutning 2002/499/EF foretages følgende ændringer:
1)
I artikel 2, stk. 1 og 2, ændres »2008« til »2010«.
2)
Artikel 4 affattes således:
»Artikel 4
Medlemsstaterne kan anvende de i artikel 1 nævnte undtagelser for planter, der indføres til Fællesskabet i følgende perioder:
Planter
Periode
Chamaecyparis:
1.6.2004 til 31.12.2010
Juniperus:
1.11.2004 til 31.3.2005
1.11.2005 til 31.3.2006
1.11.2006 til 31.3.2007
1.11.2007 til 31.3.2008
1.11.2008 til 31.3.2009
1.11.2009 til 31.3.2010
Pinus:
1.6.2004 til 31.12.2010«
Artikel 2
Denne beslutning er rettet til medlemsstaterne.
Udfærdiget i Bruxelles, den 18. juni 2007.

Labels: 3
18
6